Politistasjonen Fort Apache

Politistasjonen Fort Apache (originaltittel: Fort Apache, The Bronx) er et amerikansk kriminaldrama fra 1981 med Paul Newman i hovedrollen. Regi er ved Daniel Petrie.

 Handling 
Fort Apache kaller innbyggerne i Bronx politistasjon i 41. distrikt. Den anses som det eneste trygge stedet i en bydel som er lamslått av kriminalitet. Stasjonen har nettopp fått en ny sjef, som tar i bruk harde metoder for å få bukt med kriminaliteten. Hans metoder blir møtt med skepsis av den erfarne politimannen Murphy (Paul Newman). Politistasjonen er et upopulært arbeidssted og de fleste som jobber der er mer eller mindre uønskede politifolk som har blitt tvangsforflyttet dit. En stor andel av innbyggerne i bydelen er spansktalende puertoricanere. Dette skaper problemer når et fåtall av politifolkene er spansktalende. Drapet på to politifolk fører til hardere metoder overfor beboerne. Dette skaper ytterligere frustrasjon og etterhvert blir det voldelige opptøyer i bydelen. Opptøyene utarter og ender med at en politimann myrder en ung gutt ved å kaste ham ned fra et hustak.

 Om filmen 
 Anmelderne 
Politistasjonen Fort Apache har fått 85 % på Rotten Tomatoes. Den amerikanske filmkritikeren Roger Ebert gav den 2 av 4 stjerner.

Den fikk lunken mottakelse av Aftenpostens filmanmelder, som mente den var for sensasjonpreget.Aftenposten morgen – Ubesværet politimann i villeste New York (20.2.1982, 10)

 Publikum 
Filmen innbrakte $65,2 millioner på verdensbasis, hvorav $29,2 millioner i USA alene.The Numbers Den ble den 25. mest innbringende filmen på amerikanske kinoer i 1981.http://boxofficemojo.com/yearly/chart/?yr=1981&p=.htm

 Annet 
Deler av manuset ble endret etter press fra lokale grupper som truet produsentene med søksmål på grunn av at de mente den fremstile etniske minoriteter i Bronx på en ufordelaktig måte.Cultural Desk: "'Apache' Film's Debut Protested". – The New York Times. – February 7, 1981

 Rollebesetning 
 Paul Newman – Murphy
 Ed Asner – Connolly
 Ken Wahl – Corelli
 Danny Aiello – Morgan
 Rachel Ticotin – Isabella
 Pam Grier – Charlotte
 Kathleen Beller – Theresa
 Tito Goya – Jumper / Detective Miguel Piñero – Hernando
 Jaime Tirelli – Jose
 Lance Guecia – Track star
 Rony Clanton – agent for hookers
 Clifford David – Dacey
 Sully Boyar – Dugan
 Michael Higgins – Heffernan

 Referanser 

 Eksterne lenker 


Kategori:Kriminalfilmer fra USA
Kategori:Dramafilmer fra USA
Kategori:Filmer fra 1981
Kategori:Engelskspråklige filmer
Kategori:Filmer lagt til New York
Kategori:Filmer lagt til urbane strøk
Kategori:Filmer lagt til politimiljø